《谢政府馈金》
宋代·王迈

大廷昔日曾空臆，时论忌人太疏直。
名公正色力主盟，寘之甲科免居乙。
殿庐今日忝校文，甘言如饴心所嫉。
或者欲植桃李恩，慨然为下雌黄笔。
头方直是不能圆，入险固应阴下石。
我公天下尽门生，仆荷知音心感激。
幸无贓墨辱门墙，犹免语人颜发赤。
感公具眼照人才，坠履遗簪犹爱惜。
临归多谢馈兼金，何日能为还白璧。

作者简介：王迈(1184～1248) ，南宋诗人。字实之，一作贯之。自号臞轩居士。今福建仙游县园庄镇（旧称慈孝里）人。嘉定十年(1217)进士，经历南外睦宗院教授、漳州通判等职。为人刚直敢言，刘克庄曾以"策好人争诵，名高士责全"诗句相赠。后来他由于应诏直言，被台官弹劾而降职。淳□中，主持邵武军事务，死后追封为司农少卿。